**SØKNAD OM VERDISKAPINGSMIDLER - RIKSANTIKVAREN**

**VESTLAND KULTURVERNNETTVERK - KULTURVERNFORBUNDET**

**Dato: 30. april 2024**

1. **Prosjektet**
* ***Navn på prosjektet.***

Vestland Kulturvernnettverk

* ***Kort beskrivelse av prosjektet (3-4 linjer).***

Opprette et regionalt kulturvernnettverk for frivillige kulturvernorganisasjoner i Vestland. Vi ønsker å samordne det frivillige feltet og få til bedre samarbeid mellom de frivillige lagene/miljøene og offentlige myndigheter, museum, arkiv mm.

* ***Virkeområde.***

Alle lag/foreninger/miljøer innenfor kulturvernfeltet i hele Vestland fylke vil inviteres inn i nettverket.

* ***Prosjekteier, prosjektleder og rapporteringsansvarlig.***

Prosjektet er initiert av Kulturvernforbundet som leder prosjektet, med støtte fra Vestland fylkeskommune. Målet med prosjektet er å etablere en selvstendig regional paraplyorganisasjon, som skal være tilknyttet Kulturvernforbundet gjennom en samarbeidsavtale.

* ***Type prosjekt (forprosjekt, delprosjekt, hovedprosjekt).***

Forprosjekt for å etablere et varig kulturvernnettverk for alle frivillige kulturvernorganisasjoner og lag i Vestland fylke.

* ***Kontaktopplysninger***

Kulturvernforbundet v/ Toril Skjetne

Øvre Slottsgate 2b, 0157 OSLO
toril.skjetne@kulturvern.no

mob: 924 86 281

1. **Forankring**

* ***Gi en kort beskrivelse av forankring og tilknytning til følgende mål og strategier:***

Prosjektet er forankret i en rekke nasjonale og regionale mål og strategier, herunder:

* Nasjonale mål om engasjement, bærekraft og mangfold (Meld. St. 16 (2019-2020*)): «Alle skal ha mulighet til å engasjere seg og ta ansvar for kulturmiljø».*
* Kulturens kraft — Kulturpolitikk for framtida. Meld. St. 8 (2018–2019): «*Overordna kulturpolitiske mål: Eit fritt og uavhengig kulturliv som* *tek vare på og formidlar kulturarv….* *tilbyr møteplassar og byggjer fellesskap*
* Hurdalserklæringen: «*Regjeringa vil bidra til å samle og koordinere sektoren og støtte den frivillige innsatsen, som er heilt avgjerande på feltet»*
* Regjeringens strategi for kulturfrivillighet ("Rom for deltakelse» 2023): *«Regjeringen vil støtte opp under regionale initiativ for opprettelse av samarbeidsorganer på kulturområdet»*
* Riksantikvarens frivillighetsstrategi (2022*):* ***«****Det er et behov for større grad av samordning på området»*
* Regionalplan for kultur i Vestland fylkeskommune 2023-2035 («Kultur bygger samfunn»):

*«Gode nettverk, klynger og samhandlingsarenaer for kunnskapsdeling og utvikling er ein føresetnad for å lukkast.»*

*«Styrke dei regionale paraplyorganisasjonane på kulturfeltet, og støtte oppretting av nye, t.d. for kulturvern.»*

* ***Hvordan vil prosjektet bidra reelt til ambisjoner og mål i plan- og strategidokumentene?***

Kulturvernforbundet er paraplyorganisasjonen for de landsomfattende kulturvernorganisasjonene. Forbundet har 31 medlemsorganisasjoner med ca. 2600 lokale lag og 270 000 medlemmer og frivillige. I våre organisasjoner finnes det ca. 200 lokale lag med ca. 30 000 frivillige kulturvernere bare i Vestland fylke. I tillegg finnes det en rekke uorganiserte lag/foreninger og miljøer som vi ønsker å få med i dette nettverket.

Med en så omfattende regional medlemsmasse, har behovet for en bedre organisering og samordning av det frivillige kulturvernfeltet nå blitt veldig stort. Vi ønsker derfor å etablere et regionalt kulturvernnettverk for lokale lag/foreninger/miljøer i hele Vestland fylke. Dette er etterspurt av både frivilligheten, samt sentrale og regionale myndigheter og er et tiltak som foreslås i både Hurdalserklæringen, Regjeringens strategi for kulturfrivillighet, Kulturmiljømeldingen, Regional plan for kultur i Vestland fylkeskommune og i Riksantikvarens frivillighetsstrategi.

Fylkestinget i Vestland fylkeskommune vedtok ny regional plan for kultur 15. mars 2023 – en langsiktig plan for utviklingen av kulturfeltet i Vestland som skal gjelde frem til 2035: *«Som ein leiande region må Vestland legge til rette for at det skal vere enkelt å drive frivillig kulturvern i fylket».* Planen peker på et behov for bedre samordning og det understrekes at gode nettverk, klynger og samhandlingsarenaer er en forutsetning for å lykkes. Planen foreslår helt konkret at de ønsker å bidra til å etablere et nettverk på kulturvernfeltet, og det er det Kulturvernforbundet nå har tatt et initiativ til ved å etablere Vestland kulturvernnettverk.

Regional plan for kultur i Vestland fylkeskommune foreslår dermed tiltak som også oppfyller den nasjonale målsetningen hentet fra Kulturmiljømeldingen *(«Engasjement, bærekraft og mangfold – nye mål i kulturmiljøpolitikken»)* som ble vedtatt av Stortinget i 2020. Et av de tre overordnede nasjonale målene er at «Alle skal ha mulighet til å engasjere seg og ta ansvar for kulturmiljø». Den er også godt forankret i målene fra Frivillighetsmeldingen (*«Frivilligheita – sterk, sjølstendig, mangfaldig»*) fra 2018 hvor et av målene er at «frivillig innsats bidreg til å sikre den felles kulturarven vår», og i målene fra Kulturmeldingen *(«Kulturens kraft»)* fra 2018 hvor en av de viktigste målsetningene er å sørge for «Et fritt og uavhengig kulturliv som tar vare på og formidler kulturarven.»

I tillegg til disse stortingsmeldingene, viser vi til Riksantikvarens frivillighetsstrategi som ble lansert i 2022 hvor det står følgende: *«Mange av fylkeskommunene har strategier og retningslinjer for samarbeidet og kontakten med frivillig sektor… Disse strategiene og planene løfter bl.a. fram at «det skal være enkelt å være frivillig!»».* Det pekes på det viktige ved å etablere gode møteplasser, heve kompetansen i frivilligheten og styrke samarbeidet.

Vi viser også til Regjeringens strategi for kulturfrivillighet «Rom for deltakelse - regjeringens kulturfrivillighetsstrategi (2023-2025)». I strategien står det følgende*: «Kulturarvfeltet er en sentral del av kulturpolitikken. Regjeringen vil bidra til koordinering i sektoren og støtte den frivillige innsatsen som er helt avgjørende på feltet»*. Videre står det at: *«Regjeringen vil støtte opp under regionale initiativ for opprettelse av samarbeidsorganer på kulturområdet».*

Vi mener at etablering av Vestland kulturvernnettverk vil kunne bidra til å nå målene i både Riksantikvarens frivillighetsstrategi, Kulturmiljømeldingen, Regjeringens kulturfrivillighetsstrategi og Regional kulturplan for Vestland fylke. Den vil også bidra til å oppfylle de frivillige kulturvernorganisasjonenes eget ønske om en bedre regional samordning. Kulturvernforbundets landsmøte vedtok i 2022 en handlingsplan hvor en bedre regional samordning er et sentralt satsingspunkt.

Kulturvernforbundet har de siste årene jobbet med å få på plass regionale strukturer og møteplasser for våre medlemsorganisasjoner og lokale lag. Vi arrangerte bl.a. i 2022 «Trøndelag kulturarvkonferanse» i Erkebispegården i Trondheim i samarbeid med Trøndelag fylkeskommune. Her samlet vi representanter fra en rekke av våre medlemsorganisasjoner og lokale lag/frivillige til en viktig faglig møteplass for nettverksbygging. Tilbakemeldingene fra deltagerne var at det var et sterkt ønske og et stort behov for flere slike møteplasser for det frivillige kulturvernet.

I 2022 etablerte vi Oslo kulturarvnettverk som er en lignende modell for alle lag og foreninger i Oslo-regionen. Oslo kulturarvnettverk har vært en stor suksess hvor det er skapt store synergieffekter bare i løpet av dets to første leveår.

I februar 2024 avholdt vi stiftelsesmøte i Trøndelag kulturarvnettverk. Dette nettverket er under etablering, men har på kort tid skapt stort engasjement i det frivillige kulturvernfeltet i Trøndelag, og mange av fylkets lag og foreninger var representert på stiftelsesmøtet hvor det ble satt ned et interim-styre. Kulturvernforbundet har fått tilskudd til dette prosjektet fra både Trøndelag fylkeskommune og fra Riksantikvarens verdiskapningsmidler, og det er ansatt en regionkoordinator i 50 %-stilling som har ansvaret for etableringen.

I tillegg har Kulturvernforbundet fått et tilskudd til regionsatsingen fra Kulturdepartementet, såkalte «såkornmidler», som et tiltak for å følge opp Regjeringens strategi for kulturfrivillighet (2023).

* ***Oppgi ev. om prosjektet er en konkret oppfølging av handlingsplaner/økonomiplaner.***

Vi har fått tilskudd til etableringen av Vestland kulturvernnettverk fra Vestland fylkeskommune. Dette vil finansiere en 20 % stilling i perioden 1. mai 2024 – 20. april 2025. Det er behov for å øke denne stillingsprosenten, og sette av midler til reiser, møter, administrativ støtte mm. Derfor søker vi også om verdiskapingsmidler fra Riksantikvaren.

1. **Mål for prosjektet**

* ***Hovedmål for prosjektet.***
* ***Formuler inntil seks delmål for prosjektet.***
* ***Hva skal de konkrete resultatene og produktene være, hvilke tidsfrister gjelder og hva er ambisjonene om kvalitet?***

***Målformuleringene bør gjenspeile beskrivelsen og opplysningene i pkt. 2 om forankring.***

I motsetning til andre store aktører i kultur, frilufts- og idrettssektoren, så er ikke kulturvernfeltet godt nok samorganisert lokalt og regionalt. Det eksisterer en rekke lokale og regionale musikkråd, idrettsråd og friluftslivsråd i mange fylker og kommuner rundt omkring i Norge, men det finnes svært få lokale og regionale kulturvernråd. Det frivillige kulturvernet er en stor aktør som trenger en mye bedre samordning. Dette er et ønske fra de frivillige, fra lokallagene, fra organisasjonene og fra Kulturvernforbundet. Og ikke minst er dette et ønske fra det offentlige hvor både regjeringen, Riksantikvaren og fylkeskommunen har et mål om en bedre samordning av dette feltet (ref. pkt. 2).

I forbindelse med regionreformen ble flere av de offentlige kulturminneoppgavene flyttet til regionalt nivå, og dagens regjering jobber nå med å etablere regionale kulturfond. Dette er to viktige årsaker til at det frivillige kulturvernet også trenger å styrke sin organisering regionalt. Kulturvernforbundet er bekymret for at det frivillige kulturvernet vil svekkes i forhold til de andre store aktørene regionalt dersom vi ikke får på plass en bedre organisering.

Dersom vi skal få til å etablere Vestland kulturvernnettverk og få det til å fungere optimalt, er vi avhengig av å ansette en profesjonell koordinator. Arbeidsoppgavene til den regionale koordinatoren vil være å skape møteplasser, aktiviteter og arrangementer for de lokale lagene, bygge nettverk og være et samordnet organ og høringsinstans inn mot kommuner, fylkeskommuner, museer, arkiv etc., jobbe for å bedre rammene for det frivillige kulturvernet i Vestland, lede prosjekter, søknader, jobbe politisk og arrangere seminarer og konferanser i samarbeid med Vestland fylkeskommune og fylkets kommuner.

Vestland kulturvernnettverk skal være en demokratisk organisasjon med et valgt styre (av representanter fra frivilligheten) og med årsmøte som høyeste organ. Regionkoordinatoren er da underlagt dette styret og rapporterer både til styret og til Kulturvernforbundet. I etableringsfasen ser vi det som hensiktsmessig at koordinatoren er ansatt i en prosjektstilling i Kulturvernforbundet. Regionkoordinatoren vil da også fungere som Kulturvernforbundets forlengede arm i regionen, og vil samarbeide tett med andre regionale kulturvernnettverk i et nasjonalt samordningsorgan ledet av Kulturvernforbundet. Første nasjonale samling av de regionale nettverkene skal foregå allerede den 24. mai 2024 på Hamar. Dette blir en viktig arena for kunnskaps- og erfaringsdeling.

Vestland kulturvernnettverk vil være et bindeledd mellom det offentlige og det frivillige kulturvernet og vil kunne fungere som et rådgivende organ for både kommuner og fylkeskommune. I tillegg vil man jobbe for å skape gode nettverk med bl.a. museum-, arkiv- og reiselivssektoren.

Hovedmål for prosjektet: Etablere et regionalt kulturvernnettverk med et demokratisk valgt styre bestående av representanter fra lag og foreninger i Vestland som jobber med kulturvern. Etableringsfasen går frem til 01.05.2025.

Kulturvernforbundet har allerede gjennomført et informasjonsmøte for frivilligheten i Bergen i mars 2024 hvor det deltok representanter fra ca. 40 forskjellige lag og foreninger. Det vil avholdes et stiftelsesmøte i nettverket den 15. mai 2024 i Bergen.

Delmål:

* Ansette en profesjonell koordinator (dette er under prosess, en person er ansatt i en 20 % stilling fra 1. mai 2024)
* Avholde faglige seminarer og møteplasser for medlemslagene i nettverket.
* Være en samordnet høringsinstans for kommuner og fylkeskommune.
* Koordinere aktiviteter og samordne arrangement (Kulturminnedagene, Nasjonaljubileet, Utvandrerjubileet o.l)
* Bedre de økonomiske rammene for det frivillige kulturvernet i Vestland, og jobbe inn mot relevante samarbeidspartnere (turistsektoren, friluftsliv, sponsorer, stiftelser etc.).
* Skape mer engasjement, rekruttering og deltagelse, og øke bevisstheten om hvordan man kan bidra med frivillig innsats

1. **Organisering og samarbeid**

* ***Organisering.***
* ***Samarbeid med andre aktører (næring, forskning, myndigheter, frivillige).***
* ***Opplegg for medvirkning mv.***

Kulturvernforbundet har tidligere jobbet med å arrangere regionmøter for lokale lag og miljøer innenfor våre medlemsorganisasjoner. Disse møtene har fungert som en katalysator til samarbeid mellom de lokale lagene og miljøene, men de har ikke ført til noe varige organisatoriske endringer for det frivillige kulturvernfeltet. For å få til dette må det legges mer ressurser inn i samordningen i hver enkelt region, slik at man kan ha en kontinuitet og en god organisering av en slik samordningsprosess.

Det er Kulturvernforbundet som er initiativtaker til Vestland kulturvernnettverk, og i etableringsfasen er det vi som er prosjekteier. Nettverkene skal etter hvert bli selvstendige enheter, med eget styre og organisasjonsnummer, men de skal fremdeles fungere som Kulturvernforbundets forlengede arm i fylkene, og være tilknyttet oss gjennom en samarbeidsavtale.

Vestland fylkeskommune er en samarbeidspartner og har vedtatt at de støtter etableringen med et tilskudd på kr. 250 000,-. Det forutsettes da at andre budsjetterte bidrar med samme minimumsbeløp. Kulturvernforbundet bidrar med et tilsvarende beløp på kr. 250 000,-.

Vi søker Riksantikvaren om et tilsvarende tilskudd kr. 250 000,- til etablering av nettverket. Av dette vil kr 400 000,- settes av til å engasjere en koordinator i Vestland, som vil jobbe med å samle de lokale lagene og etablere nettverket. Kr 200 000,- vil gå til møter, reiser og andre utgifter knyttet til etableringen, og kr 150 000,- vil gå til samordning av regionsatsingen, administrasjon, økonomi, regnskap etc. til Kulturvernforbundet sentralt.

Kulturvernforbundet har i dag et sekretariat bestående av 5 ansatte, med 4 årsverk totalt. For å jobbe med en slik stor satsing, trenger vi økt kapasitet i sekretariatet. Fra sekretariatets side vil dette blant annet innebære ledelse, strategi, regnskap, støttefunksjoner, koordinering og opplæring, ikke bare i forhold til koordinatoren i Vestland, men også andre regionledd som vi ønsker å få på plass. Dette er et langsiktig og strategisk arbeid, som vi er i startfasen av. I budsjettet under, har vi ført opp at Kulturvernforbundet vil bidra med kr 250 000,- til dette prosjektet. Vi bruker i realiteten langt mer til satsingen i sin helhet, men estimerer at det er dette vi kommer til å bruke på å komme i gang med – og følge opp – etableringen av Vestland kulturvernnettverk.

Vestland kulturvernnettverk skal være et demokratisk samarbeidsprosjekt mellom de frivillige lagene og foreningene i Vestland fylke hvor årsmøtet er øverste organ. Under etableringsfasen vil det settes ned et interim-styre/arbeidsgruppe som skal utarbeide vedtekter og styringsdokumenter. Vedtekter og styresammensetning vil vedtas på Vestland kulturvernnettverks først ordinære årsmøte (høsten 2024). Alle lag og foreninger som jobber innenfor kulturvernfeltet vil bli invitert med i Vestland kulturvernnettverk.

Under etableringsfasen ønsker vi at Vestland kulturvernnettverk jobber med å etablere gode samarbeid med andre aktører fra museum, arkiv, reiseliv, stiftelser, sponsorer og lokale og regionale myndigheter.

1. **Prosjektprosessen**

* ***Beskriv innsatsområdene som er definert for prosjektet, jf. tabell 8.2 nedenfor.***
* ***Beskriv aktiviteter, tiltak og milepæler.***
* ***Hva vurderer dere som suksessfaktorer, barrierer og særlige utfordringer.***

***Innsatsområdene bør relateres til delmålene overfor. Det kan være et eller flere* *innsatsområder pr. delmål. Innsatsområdene kan eventuelt være gjennomgående og gjelde flere delmål.***

Budsjett for etablering av Vestland kulturvernnettverk, som gjelder for etableringsfasen (frem til 01.05.2025):

**Inntekter**

Tilskudd fra Vestland fylkeskommune     kr 250 000 (innvilget)

Tilskudd fra Riksantikvarens verdiskapningsmidler     kr 250 000

Egne midler     kr 250 000

TOTALT kr 750 000

**Utgifter**

Lønn / personalkostnader koordinator i Trøndelag    kr 400 000

Kontorplass og andre indirekte kostnader      kr 70 000

Reiser, møter og samlinger    kr 130 000

Økonomi, administrasjon, koordinering Kulturvernforbundet sentralt    kr 150 000

TOTALT kr 750 000

**Fremdriftsplan**

* Først halvdel 2024:
	+ Kartlegging av det frivillige kulturvernfeltet i Vestland fylke
	+ Informasjonsmøte (mars 2024) og kommunikasjonskampanje
	+ Ansette regionkoordinator i 50 % stilling
	+ Avholde stiftelsesmøte i Bergen 15. mai 2024
* Interim-styre/arbeidsgruppe blir valgt på stiftelsesmøtet og skal sammen med koordinator utarbeide vedtekter og styringsdokumenter for organisasjonen
* Høst 2024:
	+ Konstituerende årsmøte i Vestland kulturvernnettverk
	+ Div. møter og arrangement: faglige møter og nettverksmøter med f.eks. museum og arkiv
* Opprette et medlemssystem for medlemsforeninger
* Planlegge aktiviteter og arrangement for 2025:
	+ Arrangere konferanser, møtesteder, kulturminnedager o.l.
	+ Etablere formelle samarbeid med kommuner, museer, arkiv etc.
	+ Administrasjon og drift

1. **Potensiale for virkninger og effekter over tid**

* ***Hva betyr prosjektet for kulturminner, kulturmiljøer og landskap og den langsiktige forvaltningen av dem?***
* ***Hvilken betydning vil prosjektet kunne få for næring og økonomiske ringvirkninger, klima og miljø, sosial bærekraft, stedskvalitet og attraktivitet?***
* ***Angi opplegg for dokumentasjon, eventuelt inkludert målinger, indikatorer el.***

Det frivillige kulturvernet bidrar med nesten syv millioner timer i året, med å ta vare på, dokumentere, formidle, istandsette og videreføre kulturarven, til nytte og glede for hele befolkningen. De utgjør dermed en av de største og viktigste aktørene på feltet i forhold til forvaltning og videreføring av den delen av kulturarven som ikke er på museum, herunder levende tradisjoner og håndverkkompetanse. Det er imidlertid en lite synlig bevegelse, og det er generelt sett lite kjennskap til deres innsats, og betydningen det har for samfunnet.

Vestland kulturvernnettverk vil fungere som en katalysator for å få til mer engasjement, deltagelse og demokratisk medvirkning på kulturvernfeltet i Vestland fylke. Ved å samarbeide og komme sammen i nettverket vil den frivillige innsatsen på området øke, og dette vil gi svært gode ringvirkninger for fylkets immaterielle kulturarv, kulturminner og kulturmiljøer. Det vil være til stor hjelp for offentlige myndigheter å ha et samlet nettverk av frivillige å samarbeide med.

I tillegg til å forvalte kulturarven, er det mange positive ringvirkninger av innsatsen i forhold til stedskvalitet og trivsel, turisme, bærekraft og arbeidsplasser. Det organiserte kulturvernet skaper også viktige møteplasser i lokalsamfunnet, og bidrar i stor grad til sosial bærekraft, til inkludering og ikke minst til medlemmenes fysiske og psykiske helse.

Kulturvernforbundet sentralt vil etablere og følge opp nettverket, både i Vestland og andre steder. Ambisjonen til Kulturvernforbundet er at det en dag vil eksistere regionale kulturvernnettverk i alle landets fylker. Pr i dag har vi regionale nettverk eller er i ferd med å etablere dette i 4 fylker (Akershus, Oslo, Trøndelag og Vestland).

1. **Kunnskap, læring og formidling**

* ***Vil prosjektet frambringe ny kunnskap eller læring?***
* ***Kort vurdering av grad av utprøving, nytenking og innovasjon i prosjektet.***
* ***Beskriv kompetansetiltak i prosjektet.***
* ***Beskriv eventuelle evalueringer, analyser el. som skal knyttes til prosjektet.***
* ***Beskriv hvordan prosjektprosess og resultater skal formidles og til hvem.***
* ***Vil det bli utarbeidet en egen kommunikasjonsplan?***

Vestland kulturvernnettverk vil fungere som en regional paraplyorganisasjon for alt frivillig kulturvernarbeid i Vestland fylke. Denne samarbeidsplattformen vil kunne gi enorme muligheter for utveksling av kunnskap og læring mellom de frivillige miljøene, slik vi allerede har sett eksempler på fra pilotprosjektet «Oslo kulturarvnettverk». Vestland kulturvernnettverk vil sammen med de andre regionale nettverkene bindes sammen gjennom et formelt samarbeid i Kulturvernforbundet.

Kulturvernforbundet jobber for øvrig med et byrå om å tydeliggjøre merkevaren vår, og utarbeide en grafisk profil som skal knytte Kulturvernforbundet, nettverkene og Kulturminnedagene sammen. Styret i Kulturvernforbundet har valgt å følge byråets anbefaling om å bruke samme navn på forbundet og nettverkene, og det er derfor besluttet av de nye nettverkene skal kalles kultur**vern**nettverk, og ikke Kultur**arv**nettverk.

1. **Økonomi**

***Bruk tabellene nedenfor/neste side, men gi merknader etter behov. Hvis dere har mottatt forpliktende vedtak om tilskudd eller støtte fra andre myndigheter eller aktører må dette dokumenteres med vedlegg.***

|  |
| --- |
| **8.1 Finansiering av prosjektet** |
| ***Finansiering*** | ***1000 kr*** | ***Status for tilskuddet mv*** |
| ***a)*** | ***Riksantikvaren, post 77 – søknadsbeløp*** | **250** |  |
| ***b)*** | ***Riksantikvaren, andre poster*** |  |  |
| ***c)*** | ***Andre statlige tilskudd*** |  |  |
| ***d)*** | ***Fylkeskommune/Sametinget*** | ***250*** | ***Innvilget av Vestland FK*** |
| ***e)*** | ***Kommune*** |  |  |
| ***f)*** | ***Fond og stiftelser*** |  |  |
| ***f)*** | ***Annen finansiering*** | ***250*** | ***Egne midler - innvilget (Kulturvernforbundet)*** |
| ***SUM*** | ***750*** |  |

 ***Alle beløp oppgis i 1000 kr. I kolonnen for status oppgis hvorvidt tilskuddet mv er innvilget/vedtatt eller om søknad er sendt.***

***I finansieringsplanen oppgis alle midler som inngår i prosjektbudsjettet. Eventuell øremerking av midler forklares. Finansieringsplanen skal kun bestå av finansielle midler. OBS! Beregning av frivillig og egen arbeidsinnsats skal føres i tabell 8.3 nedenfor.***

|  |
| --- |
| **8.2 Budsjett fordelt på innsatsområder** |
| ***Innsatsområder*** | ***RA*** | ***TOTALT*** |
| ***1000 kr*** | ***1000 kr*** |
| ***a)*** | ***Prosjektledelse sentralt*** | **50** | **150** |
| ***b)*** | ***Koordinator Vestland (50 % stilling)*** | **150** | **400** |
| ***c)*** | ***Reiser, møter og samlinger*** | ***50*** | ***130*** |
| ***d)*** | **Kontorplass + div utgifter** |  | **70** |
| ***e)*** |  |  |  |
| ***f)*** |  |  |  |
| ***g)*** |  |  |  |
| ***h)*** |  |  |  |
| ***SUM*** | **250** | ***750*** |

***Søker fører opp prosjektets innsatsområder i tabellen. Eventuelt forslag til fordeling/øremerking av det omsøkte beløpet føres i RA-kolonne.***

|  |  |
| --- | --- |
| **8.3 Frivillig og egen arbeidsinnsats i timer x 300 kr** |  |
| ***Eier, institusjon, forening, dugnad*** | ***Timer*** | ***1000 kr*** |
| ***a)*** | ***Kulturvernforbundet sekretariat*** | ***700*** | ***210*** |
| ***b)*** | ***Koordinator Vestland (50 %)*** | ***881*** | ***264*** |
| ***c)*** | ***Frivillig innsats fra lokallag*** | ***2000*** | ***600*** |
| ***d)*** |  |  |  |
| ***e)*** |  |  |  |
| ***f)*** |  |  |  |
| ***g)*** |  |  |  |
| ***h)*** |  |  |  |
| ***SUM*** | ***3581*** | ***1074*** |

***I tabell 8.3 oppgis hvem (forvaltningsorgan, institusjon, forening eller dugnad) som står for innsatsen og anslagsvis hvor mange timer som antas å medgå i løpet av året.***